प्रधानमंत्री नरेंद्र मोदी ने उत्तर प्रदेश, बिहार, मध्य प्रदेश, राजस्थान और उत्तराखंड में बाढ़ की विकराल होती स्थिति पर आज चिंता जताई तथा वायदा किया कि राहत एवं बचाव अभियानों के लिए केंद्र से पूर्ण सहायता दी जाएगी। आधिकारिक सूत्रों ने बताया कि मोदी ने उत्तर प्रदेश के मुख्यमंत्री अखिलेश यादव, बिहार के मुख्यमंत्री नीतीश कुमार और मध्य प्रदेश के मुख्यमंत्री शिवराज सिंह चौहान से बात की।